CELEX: 32003R1020
Language: lt
Date: 2003-06-13 00:00:00
Title: 2003 m. birželio 13 d. Komisijos reglamentas (EB) Nr. 1020/2003 dėl tam tikrų produktų klasifikavimo pagal Kombinuotąją nomenklatūrą

Svarbus teisinis pranešimas

|

32003R1020

Oficialusis leidinys L 147 , 14/06/2003 p. 0010 - 0011

		Komisijos reglamentas (EB) Nr. 1020/20032003 m. birželio 13 d.dėl tam tikrų produktų klasifikavimo pagal Kombinuotąją nomenklatūrąEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2176/2002 [2], ypač į jo 9 straipsnio 1 dalį,kadangi:(1) Siekiant užtikrinti Reglamento (EEB) Nr. 2658/87 priede pateiktos Kombinuotosios nomenklatūros vieningą taikymą, būtina priimti priemonių dėl šio reglamento priede išvardytų prekių klasifikavimo.(2) Reglamentu (EEB) Nr. 2658/87 nustatyti Kombinuotosios nomenklatūros aiškinimo bendrieji principai. Šios taisyklės taikomos ir bet kuriai kitai nomenklatūrai, sudarytai atsižvelgiant į konkrečias Bendrijos nuostatas, kurios pagrindą visiškai ar iš dalies sudaro Kombinuotoji nomenklatūra, arba kuria nustatoma papildomų Kombinuotosios nomenklatūros suskirstymo punktų, siekiant taikyti tarifines ir kitas priemones, susijusias su prekyba prekėmis.(3) Pagal tas bendrąsias taisykles šio reglamento priede pateiktos lentelės 1 skiltyje apibūdintos prekės dėl 3 skiltyje nurodytų priežasčių turėtų būti klasifikuojamos pagal 2 skiltyje nurodytą KN kodą.(4) Reikia priimti nuostatą, kad, atsižvelgiant į Bendrijoje galiojančias priemones, susijusias su dvigubo tikrinimo sistemomis, bei į Bendrijos atliekamą tekstilės produktų importo į Bendriją išankstinę ir turinčią atgalinį poveikį priežiūrą, pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalį turėtojas 60 dienų laikotarpį gali toliau remtis privalomąja tarifine informacija, kurią valstybių narių muitinės institucijos yra paskelbusios dėl prekių klasifikavimo pagal Kombinuotąją nomenklatūrą, ir kuri neatitinka šio reglamento nuostatų.(5) Šiame reglamente numatytos priemonės atitinka Muitinės kodekso komiteto nuomonę,PRIĖMĖ ŠĮ REGLAMENTĄ:1 straipsnisŠio reglamento priede pateiktos lentelės 1 skiltyje apibūdintos prekės Kombinuotojoje nomenklatūroje turi būti klasifikuojamos pagal tos lentelės 2 skiltyje nurodytą atitinkamą KN kodą.2 straipsnisAtsižvelgiant į Bendrijoje galiojančias priemones, susijusias su dvigubo tikrinimo sistemomis, bei į Bendrijos atliekamą tekstilės produktų importo į Bendriją išankstinę ir turinčią atgalinį poveikį priežiūrą, pagal Reglamento (EEB) Nr. 2913/92 12 straipsnio 6 dalį 60 dienų laikotarpį galima toliau remtis valstybių narių muitinės institucijų paskelbta privalomąja tarifine informacija, kuri neatitinka šio reglamento nuostatų.3 straipsnisŠis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. birželio 13 d.Komisijos varduFrederik BolkesteinKomisijos narys[1] OL L 256, 1987 9 7, p. 1.[2] OL L 331, 2002 12 7, p.3.[3] OL L 302, 1992 10 19, p. 1.[4] OL L 311, 2002 12 12, p. 17.--------------------------------------------------PRIEDASPrekių aprašymas | Klasifikavimas (KN kodas) | Priežastys |(1) | (2) | (3) |Natūralios spalvos užvalkalas, kurį galima skalbti (apie 73 cm x 42 cm), pagamintas iš daugiasluoksnio dygsniuoto tekstilės produkto, kurio išorinis sluoksnis sudarytas iš austinės medžiagos (65 % poliesteris, 25 % medvilnė ir 10 % polipropilenas), vidurinis sluoksnis – iš vatalino, o vidinis sluoksnis – iš natūralios spalvos neaustinės medžiagos (100 % polipropilenas). Jis turi užtrauktuką, kad būtų galima įdėti pagalvę. (pagalvės užvalkalas) (žr. nuotrauką Nr. 627) | 63023290 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis, XI skirsnio 2(A) ir 7 pastabomis, XI skirsnio subpozicijos 2(A) pastaba, 63 skyriaus 1 pastaba ir 6302630232 ir 63023290 KN kodų formuluotėmis. Daugiasluoksnis dygsniuotasis tekstilės gaminys pagamintas iš 5811 pozicijoje klasifikuojamo produkto. Taip pat žr. Suderintosios sistemos 5811 subpozicijos paaiškinančiąsias pastabas. Tariama, kad šis gaminys yra patalynės užvalkalas, kaip apibrėžta 6302 pozicijoje. Taip pat žr. Suderintosios sistemos 6302 (1) pozicijos nepaprastąsias pastabas, kuriomis pagalvių užvalkalai įtraukiami į 6302 poziciją. Klasifikavimas 9404 pozicijoje (patalynės gaminiai) netinka, nes šis gaminys nėra prikimštas ar iš išorės padengtas kuria nors medžiaga. Taip pat žr. Suderintosios sistemos 9404 (B) pozicijos paaiškinančiąsias pastabas. Be to, Suderintosios sistemos 9404 (e) pozicijos paaiškinančiosiose pastabose pagalvių užvalkalai išskiriami, priskiriant juos 6302 pozicijai. |+++++ TIFF +++++--------------------------------------------------